Mustela erminea

Mustela erminea (binomen a Linnaeo statutum), Latinitate communi mus PonticusEbbe Vilborg, Norstedts svensk-latinska ordbok, editio secunda, 2009, sub voce hermelin sive erminea, est species carnivora mustelidarum, quae in hemisphaerio septentrionali, nominatim in America septentrionali, Groenlandia, tota fere Europa, exceptis Islandia et terris ad litus Mediterranei maris sitis, tota fere Russia et in nonnullis aliis partibus Asiae invenitur.

In Nova Zelandia saeculo 19 introductae sunt ut cuniculorum numerum circumscriberent, at indigenarum avium factae sunt inimicae maiores«Stoat: Pests» apud locum interretialem Novae Zelandiae Department of Conservation..

Mares sunt longitudine fere 23–27 centimetrorum, feminae autem fere 18–22 cm. Pondere sunt mares fere 0,15–0,3 chiliogrammatum, feminae fere 0,08–0,15 kg. A duobus annis ad septem fere annos vivunt. Plerumque rodentia parva, praesertim arvocolinas, necnon sciuros venantur. Mustela erminea similis est Mustelae nivali, quae est paulo minor.

 Imagines 

 Notae 

Nexus externi

Categoria:Mustelidae
Categoria:Mammalia Asiae
Categoria:Mammalia Europae
Categoria:Taxa Linnaei
Categoria:Taxa 1758